LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL LIETUVOS RESPUBLIKOS SVEIKATOS APSAUGOS MINISTRO 2018 M. LIEPOS 16 D. ĮSAKYMO NR. V-812 „DĖL PACIENTŲ REGISTRAVIMO ASMENS SVEIKATOS PRIEŽIŪROS PASLAUGOMS GAUTI TVARKOS APRAŠO PATVIRTINIMO“ PAKEITIMO

2025 m. kovo 18 d. Nr. V-224

Vilnius

1. P a k e i č i u Pacientų registravimo asmens sveikatos priežiūros paslaugoms gauti tvarkos aprašą, patvirtintą Lietuvos Respublikos sveikatos apsaugos ministro 2018 m. liepos 16 d. įsakymu Nr. V-812 „Dėl Pacientų registravimo asmens sveikatos priežiūros paslaugoms gauti tvarkos aprašo patvirtinimo“:

1.1. Pakeičiu 3 punktą ir jį išdėstau taip:

„3. ASPĮ Išankstinėje pacientų registracijos informacinėje sistemoje (toliau – IPR informacinė sistema) iki einamojo mėnesio 25 dienos skelbiami ne mažiau kaip keturių mėnesių paslaugų teikimo ASPĮ visų asmens sveikatos priežiūros specialistų darbo grafikai. Iš jų pacientams turi būti atveriami (viešai skelbiami) ne mažiau kaip 80 procentų vizitų laikų.“

1.2. Pakeičiu 12.5 papunktį ir jį išdėstau taip:

„12.5. pasiūlo pacientui artimiausią objektyviai įmanomą šios ASPĮ konkretaus asmens sveikatos priežiūros specialisto paslaugos suteikimo datą ir laiką (laikydamasi nustatytų terminų) ir užregistruoja pacientą IPR informacinėje sistemoje jo pasirinktu laiku (arba nesant paskelbto paslaugų teikimo grafiko registruoja į IPR informacinėje sistemoje sudaromą laukiančiųjų sąrašą Aprašo 12.6 papunktyje nustatyta tvarka). Jeigu pacientas atsisako gauti paslaugą pasiūlytu laiku ir pageidauja ją gauti vėliau negu per nustatytą terminą, pacientą užregistruoja jo pasirinkta vėlesne nei nustatytas terminas data (arba nesant paskelbto paslaugų teikimo grafiko registruoja į IPR informacinėje sistemoje sudaromą laukiančiųjų sąrašą Aprašo 12.6 papunktyje nustatyta tvarka) ir IPR informacinėje sistemoje pažymi nustatyto termino viršijimo priežastį;“.

1.3. Pakeičiu 12.6 papunktį ir jį išdėstau taip:

„12.6. jei ASPĮ neturi galimybės paskirti paslaugos suteikimo datos ir laiko (nepaskelbti paslaugų teikimo grafikai), pasiūlo pacientą registruoti paciento kreipimosi eilės tvarka, nenurodant paslaugos teikimo datos ir laiko (toliau – laukiančiųjų sąrašas), ir, jei pacientas sutinka, registruoja jį į IPR informacinėje sistemoje sudaromą laukiančiųjų sąrašą, nurodo jo eilės numerį laukiančiųjų sąraše bei informuoja, kad per vieną darbo dieną nuo paslaugos, į kurios laukiančiųjų sąrašą užsiregistravo pacientas, teikimo grafiko paskelbimo užsiregistravusiam į laukiančiųjų sąrašą pacientui bus paskirta paslaugos gavimo data ir laikas pagal paciento kreipimosi į ASPĮ eilės tvarką ir ne vėliau kaip per vieną darbo dieną nuo paslaugos gavimo datos ir laiko paskyrimo ryšių ir (ar) informacinių technologijų priemonėmis pacientui bus pranešta apie numatytą paslaugos gavimo datą ir laiką. Jei pacientui paskirtas laikas netinkamas, pacientui kreipusis į ASPĮ, ji pasiūlo kitą artimiausią apsilankymo vizitą;“.

2. N u s t a t a u, kad šis įsakymas įsigalioja 2025 m. balandžio 15 d.

Sveikatos apsaugos ministrė	Marija Jakubauskienė